《诸将》
明代·汪道昆

笥中时忆赐衣存，阃外犹传汉使尊。
诸将九边承庙略，单于三世拜朝恩。
清宵剑气回南斗，明月笳声静北门。
任道蹛林千帐在，请看禁御五云屯。

作者简介：（1525—1593）徽州府歙县人，字伯玉，号南明。嘉靖二十六年进士。授义乌知县，教民讲武，练成义乌兵。后与戚继光募义乌兵破倭寇。文章简而有法，常与李攀龙、王世贞相切磋。官至兵部侍郎，世贞亦曾任此官，天下因而称为两司马。有《太函副墨》、《太函集》。